પ્રાર્થના એક ન દેખાય તેવી શક્તિ છે જેથી પ્રાર્થના અલગ-અલગ રૂપમાં સામે આવે છે. પરંતુ આપણી કલ્પનાઓ અને આપણી માન્યતાઓને કારણે આ શક્તિને આપણે સમજી શકતા નથી, ઓળખી શકતા નથી. આ કોસ્મીક જગતમાં બધું આપણી માંગણી મુજબનું જ થતું હોય છે. પરંતુ આપણે ઇલ્જામ બીજા પર લગાવીએ છીએ. દરેક માણસ જાણતા કે અજાણતાં પ્રાર્થના કરતો જ રહેતો હોય છે. દરેક શરીર માંથી ઉઠતી માંગ પ્રાર્થના જ હોય છે. દરેક ઇચ્છા દરેક ચાહ માત્ર પ્રાર્થના જ હોય છે. પરંતુ જ્યારે આપણી અલગ-અલગ ઇચ્છાઓમાં તાદત્મય નથી રહેતુ ત્યારે આપણી ઇચ્છાઓ એક બીજાથી વિરૂધ્ધ કામ કરે છે અને સંઘર્ષ ઉત્પન્ન થાય છે અને આજ સંઘર્ષ આપણા જીવનમાં તણાવ લાવે છે. જ્યારે આ તણાવ વધી જાય છે ત્યારે આપણે તેનો દોષ બીજા પર લગાડીએ છીએ. આપણે એ નથી જાણતા કે આ સંઘર્ષ આપણી જ માંગ જે તેથી પ્રાર્થના કરતાં પહેલા આ માંગ પર વિચાર કરવો. જુઠી માંગણીઓ કેન્સલ કરવી, નવી માંગણીઓ કરી અને આ નવી માંગણીઓ માટે પ્રાર્થનામાં પાયાની જરૂરીયાતો સામેલ કરવી.